ჯონი დეპი

ჯონ კრისტოფერ „ჯონი“ დეპი II (; დ. 9 ივანობა, 1963) — ამერიკალი არტისტი, პროდიუსერი, მუსიკოსი. რე ორქოშ გლობუსიშ დო კინოარტისტეფიშ გილდიაშ ჯილდოეფიშ მაღვენჯი. ჩინებულქ იჸუ 1980-იანი წანეფიშ კინოსერიალით „ჯამფ-სტრიტი 21“. ილაჸაფჷ წჷმოძინელ ფილმეფს „მარკატელიშხელეფამი ედვარდი“ (1990), „ჩარლი დო შოკოლადიშ ქარხანა“ (2005), „ალისა მერეთეფიშ ქიანას“ (2010), „რანგო“ (2011), ხოლო „კარიბიშ ზუღვაშ კორსანტეფი“ ფილმეფის (2003-ამდღარშა).

ჯონი დეპის მეღებული აფჷ ორქოშ გლობუსი ფილმიშო „სუინი ტოდი: დემონი-დალაქი ფლიტ-სტრიტიშე“ (2007) დო კინოარტისტეფიშ გილდია ფილმიშო „კარიბიშ ზუღაშ კორსანტეფი: უჩა მირგატიშ ჭყალა“ (2003). ჟურნალქ „People“ არტისტი 2-შა დასახელჷ „არძაშე სექსუალურ კოჩო“ (2003, 2009). 2012 წანას მიშართჷ გინესიშ მოსოფელიშ რეკორდეფიშ წინგიშა, მუჭოთ მოსოფელიშ არძაშე მაღალგინოგაფური არტისტი, 75 მილიონი დოლარით.Justin Bieber, Miranda Cosgrove, & Lady Gaga Are Welcomed Into 2012 Guinness World Records. kaneshow.com

 ორდოიანი წანეფი 
ჯონ კრისტოფერ დეპიქ 1963 წანაშ 9 მანგის, კენტუკიშ შტატის ნოღა ოვენსბოროს დებადჷ. მუამუში, ჯონ კრისტოფერ დეპი, ონოღერი ინჟინერი რდჷ, დიდა, ბეტი სიუ პალმერი, — ოფიციანტი.The Genealogist, "Richard T. Oren Depp ( 1 879- 1 9 1 2); m. Effie America Palmore. 9th gen. Oren Larimore Depp; m. Violet Grinstead. 10th gen. John Christopher Depp; m. Betty Sue Wells. 1 1th gen John Christopher Depp II (Johnny Depp), b. 9 June 1963, Owensboro. See Warder Harrison, "Screen Star, Johnny Depp, Has Many Relatives in Ky.," Kentucky Explorer (Jackson, Ky), July–August 1997, 38–39. 247 Barren Co." ოთხი სქუაშე ჯონი არძაშე ჭიჭე რდჷ.Johnny Depp biography. biography.com.

მუმაშ სამუშაშ გეშა ჯონიშ ფანია ოხორუს შხირას ითირანდჷ. საბოლათ, მუჟამსჷთ მუმალი არტისტი 7 წანერი რდჷნ, ფანიაქ ფლორიდას დიხორჷ. სოიშა ჯონ კრისტოფერ დეპი სამუშას იშინდჷნ, დოხოლაფათ 1 წანას მოტელს ოხორანდეს. ჯონიქ ახალი ჸუდე გიჯოგუ დო 12 წანაშ ხანს შუმა, ნარკოტიკეფიშ მოხვარება დო მუშითდაშება დიჭყუ.

1978 წანას ჯონიშ მასქერეფქ დეთხის. 16 წანაშ ხანს თიქ სკოლა მიოტუ დო მუსიკალურ ბუნას „The Kids“ აკათჷ.

 ოარტისტე კარიერა 
 ტელევიზია 
მინი|მარძგვანშე|ჯონი დეპი 1992 წ კანიშ კინოფესტივალს
ჯონი დეპმიქ აკათჷ Fox-იშ ოტელევიზიე სერიალს „ჯამფ-სტრიტი 21“, ნამუშ პრემიერაქ 1987 წანას იჸუ.გაცხადჷ „Inside the Actors Studio“-წკჷმა ინტერვიუს, 2002 წანას. სერიალიშ წჷმოძინაქ დეპი 1980-იანი წანეფიშ ბოლოს თინეიჯერეფიშ ჯაკონო გინირთჷ. თიშ უმიკუჯინუო, არტისტიქ გინოჭყვიდჷ, ნამდა თიშო უჯგუში იჸიდჷ ხვალე კინოფილმეფს აკათუდჷდა.

 კინოროლეფი 
ჯონი დეპიშ მაართა თარი როლი რდჷ მერმენწა ფილმის „მერმენწუა თელეფიშ შოშეს“ (1984), სოდეთ ფრედი კრუგერიშ ართ-ართი ოკიბირე ასახიერჷ. არტისტი მაჟირახარისხამ როლს გიმორჩქინდჷ ოლივერ სტოუნიშ ოსკარიშ მაღვენჯ ფილმის „ეჩეული“ (1986). 1990 წანას თარი როლი არსულჷ ტიმ ბარტონიშ ფილმის „მარკატელიშხელეფამი ედვარდი“; ფილმიშ წუმოძინაქ ბარტონიშ დო დეპიშ მუმალი ალმახანდუა უნარღელჸუ.

დეპიშ კარიერას თარი რდჷ Walt Disney Pictures-იშ „კარიბიშ ზუღაშ კორსანტეფი: უჩა მირგატიშ ჭყალა“ (2003), ნამუსჷთ თიქ კაპიტან ჯეკ ბაღჷრეშ როლი ილაჸაფჷ. კრიტიკოსეფქ არტისტიშ ლაჸაფი დადებითო აფასჷ დო ოსკარიშოთ რდჷ ნომინირაფილი საუჯგუშო არტისტი კოჩიშ კატეგორიას.

2004 წანას დეპი ხოლო ართშა წჷმარინეს ოსკარს ფილმიშო „ჯადოსნური ქიანა“. გეჸვენჯი 2005 წანას აკათჷ ფილმის „ჩარლი დო შოკოლადიშ ქარხანა“, ნამუთ ფინანსურო მჷმაგებუანქ იჸუ, არტისტიქ ორქოშ გლობუსის რდჷ ნომინირებული.
მინი|კვარჩხანშე|ჯონი დეპიშ მურიცხი ჰოლივუდიშ დიდებუაშ ოჯალეს
ჯონი კინ დირთჷ კაპიტან ჯეკ ბაღჷრეშ როლს „კარიბიშ ზუღაშ კორსანტეფი“ გეჸვენჯ ფილმეფს: „ღურელიშ საფეთიშო“ (2006), „მოსოფელიშ დათებუ“ (2007), „უჩინებურ წყარპიჯის“ (2011). არძაქ წჷმოძინელქ იჸუ ფინანსურო.‘Pirates’ plunders record $132M at box office. nbcnews

2007 წანას არტისტიქ ილაჸაფჷ ტიმ ბარტონიშ მიუზიკლის „სუინი ტოდი: დემონი-დალაქი ფლიტ-სტრიტიშე“; ათე როლიშო თიქ ორქოშ გლობუსი გიმორგჷ.

 ოპროდიუსერე კომპანია 
2004 წანას ჯონი დეპიქ დარსხუ ოპროდიუსერე კომპანია „Infinitum Nihil“, ნამუთ ოკათჷდჷ პროექტეფს, სოდეთ თინა არტისტი დო/ვარდა პროდიუსერი რე. კომპანიაშ პრეზიდენტი დეპიშ და, კრისტი დემბროვსკი რე. კომპანიაშ მაართა პროდუქტი რდჷ 2011 წანას გიშულირი „რომიშ დღალურეფი“. 2011 წანასჷთ გიშართჷ მარტინ სკორსეზეშ „ჰიუგო“, 2012 წანას  ტიმ ბარტონიშ „წკურუმია ოროეფი“.

 პიჯული რინა 
ჯონი დეპიქ აუხვადჷ ვანესა პარადისის 1998 წანას, ფილმ „მაჩხორა ფარდიკარი“ გინოღალაშ ბორჯის. თინეფიშ ურთიართობა 2012 წანაშ მანგიშა გეგინძორჷ. დეპიშ დო პარადისის ჸუნა ჟირი სქუა, ლილი-როუზი მელოდი დეპი (დ. 1999) დო ჯონ კრისტოფერი დეპი III (დ. 2002).

 ფილმოგრაფია 

 რესურსეფი ინტერნეტის 



 სქოლიო 

კატეგორია:ამერიკალი არტისტეფი
კატეგორია:დუნაბადი 1963